Costes reconeix el bon fer dels hostalers de la platja
05 juliol 2016

## Costes reconeix el bon fer dels hostalers de la platja05 juliol 2016Última actualització: 14 juliol 2025

![](../gestion/img/costasreconoceelbuenhacer.jpg)  
  

**Tant les instal·lacions de l'Ajuntament com els establiments hostalers de la primera línia de la platja de Gandia aproven la inspecció de la Demarcació de Costes en el domini públic marítim-terrestre. El govern destaca la mediació i la professionalitat d'Asemshta**

Les instal·lacions en domini públic marítim-terrestre de l’Ajuntament de Gandia i els hostalers (terrasses, fonamentalment) han passat sense problemes la inspecció pel que fa a l’ocupació, mesures i ubicació que la Demarcació de Costes, depenent del Ministeri d’Agricultura, Alimentació i Medi Ambient, va realitzar el 29 de juny passat. Així ho ha anunciat aquest matí, la regidora de Polítiques Econòmiques, Alícia Izquierdo, acompanyada pel president de l’Associació d’empresaris de turisme i hostaleria de Gandia i la Safor, Asemshta, José Manuel Navarro.

Izquierdo ha agraït la gran tasca realitzada pel Departament de Turisme, així com els membres d’Asemshta, “_demostrant la seua professionalitat, en contacte permanent amb nosaltres, fent de mitjancer amb els establiments on s’havia detectat alguna deficiència. Quan les coses es fan de manera consensuada i amb participació tothom eixim guanyant_”.

D’igual manera, el president de la patronal hostalera ha destacat que “_el camí de diàleg encetat, a pesar de les diferències, és el millor perquè hi haja una bona sintonia. Ha costat un poquet, hem hagut de parlar amb alguns negocis, però s’han pogut esmenar a temps els xicotets problemes_”.

Finalment, la regidora de Més Gandia ha recordat que “_no només distintius de qualitat com les banderes blaves potencien la imatge, la marca turística de Gandia, també la professionalitat i la qualitat de l’hostaleria_”. En aquest sentit, ha convidat el veïnat a gaudir del nostre comerç i hostaleria locals. 

[Twittear](https://twitter.com/share)